als_Latn dik_Latn sag_Latn
Synojmë lart
Luis van Gaal është i bindur se ekipi i tij do të shkojë larg në Botërorin 2014. Sonte Holanda e tij luan kundër Spanjës, skuadrës që i mundi në fund të kohës shtesë në finalen e 4 vjetëve më parë.
Politiko
E Premte, 13 Qershor 2014 | 15:22
0 Komente.
Luis van Gaal ka hedhur poshtë spekulimet se posti i ri tek Manchester Unitedi po të ndikojë për të keq në përgatitjet e Holandës për Botëror.
“Shpërqëndrim? Mund të jetë shpërqëndrim. Por, ndoshta Manchester Unitedi ishte shpërqëndrim i mirë. Duhet të kënaqësh veten, nuk mund të jesh serioz tërë kohën. Duhet liruar tension dhe të përballosh presionin”, tha Van Gaal.
“Ne i kemi pesë javë këtu. Mos gaboni: do të jemi këtu për pesë javë”, theksoi ai, duke shprehur kështu bindjen se do të arrijë larg në Brazili 2014.
Ai e pranoi se e bën nervoz e kaluara kur vendimet e referëve e kanë bërë dallimin vendimtar mes suksesit dhe dështimit duke thënë se , “ e ndjej presionin në bark. Nëse luan një garë të madhe, natyrisht jo çdo gjë varet nga aftësitë teknike dhe taktike. E pamë këtë (në fitoren e Brazilit kundër Kroacisë), për shembull – nuk mund të kontrollosh gjithçka”
Spanja është favorit për ta fituar Grupin B, ku bëjnë pjesë edhe Kili dhe Australia dhe holandezi është i vetëdijshëm për kualitetin e tyre.
“Futbolli spanjoll mund të jetë më i mir në botë, ku ana fizike dhe ajo teknike janë të ndërlidhura mirë. Më pëlqen përkushtimi i lojtarëve spanjoll. Ata renditen të parët në botë kurse ne në vendin e 15-të. Duhet të luajmë një ndeshje kompakte kundër tyre”, përfundoi Van Gaal.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn